દેશભરમાં 1 જુલાઈથી જીએસટી લાગુ કરવામાં આવ્યો છે. જેને લઈ દેશમાં ઘણા અલગ-અલગ પ્રકારના પ્રત્યાઘાત જોવા મળ્યા છે. કોઇકે તેનો વિરોધ કર્યો છે, તો કેટલાકે તેનું સ્વાગત કર્યું છે. વડાપ્રધાન નરેન્દ્ર મોદી પણ જીએસટીથી દેશને કયા લાભ થશે તેની વાત લોકોને કહી રહ્યા છે. લોકોએ પણ ધીરે ધીરે આ વાત શીખવા-સમજવાની શરૂઆત કરી છે, પરંતુ સુરતના એક પરિવારે કંઇક અનોખી રીતે જ જીએસટીનું સમર્થન કર્યું છે. આવનારી પેઢીને પણ યાદ રહી જાય તેવું કામ એ પરિવારે કર્યું છે. નોંધનીય છે કે, જીએસટી લાગુ થયો ત્યારે સુરતના કાપડના વેપારીઓએ મોટા પાયે વિરોધ કર્યો હતો, તો હવે બીજી તરફ સુરતના જ પરિવાર દ્વારા જીએસટીને સમર્થન મળ્યું છે.